rlitschk/wikidir huggingface dataset:
De Mairie Worpsweed weer in de Franzosentied (1810 bet 1813) een von de dree Mairien, in de de Kanton Leendaal indeelt weer. De Seet weer in Worpsweed. Se harr 2735 Inwahners. De Ümgegend von Worpsweed hett vör de Franzosentied to de Ämter Oosterholt un Otterbarg in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Worpsweed een von de twölv Mairien in’n Kanton Leendaal von’n Distrikt Bremervöör, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Worpsweed weer nu een von de dree Mairien in’n Kanton Leendaal, Distrikt Bremen, Departement von de Wersermünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to söss Mairien höört harrn: de Mairien Worpsweed, Huttenbusch, Adelsdorp, Nee Sankt Jürgen un Seehusen in’n Kanton Leendaal un de Mairie Heudorp in’n Kanton Otterbarg. Von
In de Mineralogie meent gediegen, dat en cheemsch Element, Metall, Nichtmetall oder ok en Legeeren in de Natur in reine Foorm vörkummt. De bekanntsten Bispelen sünd Eddelmetallen so as Kopper, Sülver, Gold un Platin, aver ok Nichmetallen so as Swevel un Kohlenstoff (in de Foorm vun Graphit oder Demant). Tosamen heet dat dann t.B. gediegen Gold. Elementen in gediegen Foorm gifft dat üm un bi 20 un vun jem sünd 10 geoloogsch vun Belang. Elementen, de gediegen vörkaamt, sünd licht aftoboen un dat hebbt de Lüüd al in de Tiet vun den antiken Bargbo kunnt. Bispelen sünd: Antimon Blie Iesen (blots in Meteoriten) Gold Kohlenstoff (as Demant un Graphit) Kopper Osmium Platin Swevel Selen Sülver Tellur Wismut (Bismut) Bi den Suerstoff, den Stickstoff un den Eddelgasen warrt de Utdruck gediegen' nich bruukt, ok denn, wenn se in de Natur as reine Elementen vörkaamt. Mineralienatlas - gediegen (Hoochdüütsch)
Verlüßmoor (hoochdüütsch Verlüßmoor) is en Dörp in de Gemeen Vollerso (Samtgemeen Hambargen) in’n Landkreis Oosterholt, Neddersassen. De Oort liggt in dat Düvelsmoor op üm un bi 7 Meter över NHN. Dat Water ut dat Rebeed flütt över de Beek na de Hamm hen af. In’n Süden liggt dat Naturschuulrebeed Törfkanaal un Randmooren. De Naveröörd sünd Wallhöben in’n Noorden, Bornrieh un Friedensheim in’n Noordoosten, dat Dörp Düvelsmoor in’n Süüdoosten, Spreddig in’n Süüdwesten un Heilsdorp un Heißenbuttel in’n Westen. Verlüßmoor is in dat 19. Johrhunnert as Moorkolonie grünnt worrn. In’n Eersten Weltkrieg sünd 13 Soldaten ut Verlüßmoor fullen oder vermisst un in’n Tweten Weltkrieg twölv. De Oort hett vör 1885 to de Vaagdie Hambargen in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort hett al jümmer to de Gemeen Wallhöben mit tohöört, de an’n 1. April 1937 Deel von de Gemeen Vollerso worrn is. En Deel hett fröher aver ok to Heißenbuttel tohöört. Gemeen Wallhöben: Gemeen Heißenbuttel: Verlüßmoor is evangeelsch-luthersch präägt un höört to dat Kaspel von de Ansgar-Kark in Wallhöben. De Wallhöbener Kark is 1966 boot un 1997 egenstännige Karkengemeen worrn. Vörher hett
Knetemann is de Familiennaam von Gerrie Knetemann (1951–2004), nedderlandschen Radrennfohrer, Roxane Knetemann (* 1987), nedderlandsche Radrennfohrerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Philadelphia is en Universitätsstadt in den US-Bundsstaat Pennsylvania. Mit 1.567.872 Inwahner (Stand: 2016) up en Flach van 369,4 km² is se de sössgröttste Stadt van de USA un de gröttste Stadt van den US-Bundsstaat Pennsylvania. Philadelphia is en van de öldsten Städte in de USA un en van de bedüüdenst dorto. Se weer van den Stadtgrünner William Penn 1681 as Hööftstadt van de Quäker-Kolonie Pennsylvania plaant. Penn geev de nee Stadt en Naam ut de Bibel: In Offb 3,7–13 EU is Philadelphia de eenzige van de söben Gemeenden, de dat Lamm Goddes (also Jesus Christus) ok in de Tiet van de Verfolgung immer trüe blifft. 1683 keemen 13 düütsch Quäker- un Mennonitenfamilien ut Krefeld mit dat Schipp „Concord“ nah Philadelphia un leeten sück in den van Franz Daniel Pastorius nee grünnd Vöroort Germantown daal. Philadelphia weer nah New York (1788–1790) de tweet Hööftstadt van de USA (1790–1800), bit de nee Hööftstadt Washington, D.C. fardig stellt weer. Se weer dormals ok de gröttste Stadt van de USA un nah London de tweetgröttste engelschspraakig Stadt van de Welt. In Philadelphia wurr an‘ 4. Juli 1776 de Unafhängigkeitserklärung beslooten un verkünnd, as ok de Verfaaten an’n 17. Juli 1787. Een van de Partnerstädte
Heißenbüttel is de hoochdüütsche Naam von Heißenbuttel, Oort in de Gemeen Hambargen in’n Landkreis Oosterholt, Neddersassen. Heißenbüttel is de Familiennaam von Helmut Heißenbüttel (1921–1996), düütschen Schriever, Kritiker un Essayist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heißenbuttel (hoochdüütsch Heißenbüttel) is en Dörp in de Gemeen Hambargen in’n Landkreis Oosterholt, Neddersassen. Bi Heißenbuttel höört von öllers ok de lüttje Oort Neenkroog mit to. De Oort liggt op de Oosterholter Geest. Na Oosten to liggt dat Düvelsmoor. Dat Water ut dat Rebeed flütt över Gravens na de Beek hen af un denn wieder na de Hamm. De Naveröörd sünd Wallhöben in’n Noordoosten, Friedensheim un Bornrieh in’n Oosten, Verlüßmoor un dat Dörp Düvelsmoor in’n Süüdoosten, Neddersandhusen in’n Süden, Ströh, Spreddig un Heilsdorp in’n Süüdwesten, Neenkroog un Hambargen in’n Westen un Bullwinkel in’n Noordwesten. To de öllsten Funnen in dat Rebeed höört de Hünengräver op’n Broombarg. De Oort kummt 1264 as Hitzenbuttle toeerst in de Oorkunnen vör, as de Bremer Arzbischop Hildbold Göder ut’n Besitt von Christianus von Scherenbeck an dat Klooster Oosterholt schenkt hett. De Naam von’n Oort kummt wohrschienlich von en Vörnaam mit’n Tosatz -büttel. In’n Eersten Weltkrieg sünd 28 Soldaten ut Heißenbuttel fullen oder vermisst un in’n Tweten Weltkrieg 30. An’n 24. Juli 1944 sünd över Heißenbuttel över 100 Bummen afsmeten worrn, de bi Flegerangreep överbleven weren. De Bummen sünd aver all op de Feller dalgahn un hebbt keen Hüüs drapen. In de Franzosentied hett de Oort
Friedrich August Wilhelm Barkhausen (* 1. August 1875 in Berlin; † Juni 1933) weer en düütschen Verwaltungsbeamten. Barkhausen is 1875 in Berlin boren. He hett 1894 bet 1896 en Lehrtied in de Bueree op en Riddergood in dat Hartogdom Mekelborg-Swerin maakt un 1896 anfungen, an de Universitäten Berlin, Heidelberg un München Juristeree to studeren. Mit dat Studium weer he 1901 trech. Na dat Studium weer he Referendar bi dat Landgericht II in Berlin un von 1903 af an bi de Regerung in Marienwerder. 1906 is he Regerungsassesser bi de Regerung in Posen worrn. 1913 hett he eerst as Verwalter dat Landraadsamt von’n Kreis Briesen övernahmen un is an’n 26. September 1913 as richtigen Landraad in Briesen insett worrn. Nadem de Kreis Briesen na’n Eersten Weltkrieg dör den Fredensverdrag von Versailles an Polen fallen schull, is Barkhausen an’n 14. August 1919 an de Regerung in Auerk versett worrn un weer denn von 1920 bet to sien Dood 1933 Landraad in’n Landkreis Auerk. Von 1928 bet 1931 weer he ok Präsident von de Landssynood in de Evangeelsch-luthersche Landskark Hannover. Ostfriesland im Dritten Reich: die Anfänge der nationalsozialistischen Gewaltherrschaft im Regierungsbezirk Aurich 1933-1938. Oostfreesch Landschap, 1999, Sied 34
Höge betekent Höge, Oort in de Stadt Friedrichshafen in’n Bodenseekreis, Baden-Württemberg, Höge, Oort in de Gemeen Deggenhausertal in’n Bodenseekreis, Baden-Württemberg. Dat is ok de hoochdüütsche Naam von Höög, Oort in de Gemeen Leendaal in’n Landkreis Oosterholt, Neddersassen. Höge is de Familiennaam von Carl Friedrich Höge (1834–1908), Fotograaf un Entomoloog, Helmut Höge (* 1947), düütschen Journalist un Schriever. Kiek ok bi: Hoge, Höög. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gehrden (hoochdüütsch Gehrden) is en Hoff in de Gemeen Leendaal in’n Landkreis Oosterholt, Neddersassen. De Hoff höört von öllers bi Truup mit bi. Gehrden liggt in dat siede Land direkt achter’n Diek von de Wümm. En beten in’n Noorden münnt dat Gehrdener Fleet in de Wümm un in’n Süden löppt de Semkenfohrtkanaal langs. Dat Land an de Wümm is as Naturschuulrebeed Ünnere Wümm schuult un dat Rebeed in’n Oosten as Truper Blänken. De Naveröörd sünd Millbüern un Wührn in’n Noorden, Öberenn un Frankenborg in’n Noordoosten, Feldhusen un Leendaal in’n Oosten, Truup un Truperdiek in’n Süüdoosten, Överblockland in’n Süden, Nedderblockland in’n Westen un Höftdiek un Veerhusen in’n Noordwesten. Dat ole Huus von’n Hoff is 1610 boot worrn un hett as dat öllste Huus in’n Landkreis Oosterholt gullen. 1965 is dat ole Huus aver afreten un en Neebo boot worrn. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Truup in’n Kanton Leendaal höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Leendaal in’n Kanton Leendaal. Bet 1885 hett de Oort to de Vaagdie Truup in dat Amt Leendaal tohöört. Na 1885 weer dat in’n
Maldini is de Familiennaam von Cesare Maldini (1932–2016), italieenschen Footballspeler un -trainer, Christian Maldini (* 1996), italieenschen Footballspeler, Daniel Maldini (* 2001), italieenschen Footballspeler, Paolo Maldini (* 1968), italieenschen Footballspeler, Sergio Maldini (1923–1998), italieenschen Schriever un Journalist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ströh is en Dörp in de Gemeen Hambargen (Samtgemeen Hambargen) in’n Landkreis Oosterholt, Neddersassen. De Oort liggt an de Kant von de Oosterholter Geest na dat Düvelsmoor. Dat Water ut dat Rebeed flütt över Gravens na de Beek hen af un denn wieder in de Hamm. De Naveröörd sünd Hambargen un Spreddig in’n Noorden, Heißenbuttel, Heilsdorp un Verlüßmoor in’n Noordoosten, dat Dörp Düvelsmoor in’n Oosten, Neddersandhusen, Olendamm un Sandhusen in’n Süden, Freißenbüttel in’n Süüdwesten un Olenbüttel in’n Westen. Ströh is 1755 as findörpsche Moorkolonie grünnt worrn. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hambargen in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor ok wedder to de Mairie Hambargen in’n Kanton Oosterholt. De Oort hett vör 1885 to de Vaagdie Hambargen von dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en, grötteren Kreis Oosterholt worrn. De Oort weer fröher en egenstännige Gemeen, to de ok de Oort Neddersandhusen mit bihöört hett. 1928/1929 sünd Ströh un Spreddig to een Gemeen tohoopslaten worrn. Dorbi is Neddersandhusen aver in de Gemeen Sandhusen wesselt. An’n 1. April
Schrum (hoochdüütsch Schrum) is en lütten Oort in de Gemeen Hambargen (Samtgemeen Hambargen) in’n Landkreis Oosterholt, Neddersassen. De Oort liggt op de Oosterholter Geest in en Rebeed, in dat sik siede Wischen un Holt afwesselt. Dat Water ut dat Rebeed flütt över Gravens na’n Giehler Beek hen af. De Naveröörd sünd Wohlthöben, Lübbs un Bullwinkel in’n Noordoosten, Hambargen in’n Oosten, Heilsdorp un Spreddig in’n Süüdoosten, Kiebitzsegen un Olenbüttel in’n Süden, Vörwohl, Büttel un Ohlenst in’n Süüdwesten un Biloh un Bremerhorn in’n Noordwesten. Schrum is as lütten Anbo in de Feldmark von Hambargen grünnt worrn. De Oort hett vör 1885 to de Vaagdie Hambargen in dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en gröttern Kreis Oosterholt worrn. De Oort hett al jümmer to de Gemeen Hambargen mit tohöört, de an’n 1. April 1937 düüdlich grötter worrn is un de ne’e Gemeen Hambargen billt hett. Schrum is evangeelsch-luthersch präägt un höört to dat Kaspel von de Cosmae-un-Damiani-Kark in Hambargen. Fröher hett de Anbo to dat Kaspel von de Willehadi-Kark in Scharmbeek tohöört. To’n 1. Januar 1873 hett de Oort aver dat Kaspel wesselt, von wegen dat Hambargen veel dichter bi weer. För de
Schrum betekent Schrum, Oort in de Gemeen Hambargen in’n Landkreis Oosterholt, Neddersassen. Dat is ok de hoochdüütsche Naam von Schruum, Gemeen in’n Kreis Dithmarschen, Sleswig-Holsteen. Schrum is de Familiennaam von Kathleen Schrum (* 1933), US-amerikaansche Schauspelerin, Pete Schrum (1934–2003), US-amerikaanschen Schauspeler, Stephen A. Schrum (* 1957), US-amerikaanschen Theaterbaas un Theaterwetenschopper. Kiek ok bi: Schrumville. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kiebitzsegen (hoochdüütsch Kiebitzsegen) is en lütten Oort in de Gemeen Hambargen (Samtgemeen Hambargen) in’n Landkreis Oosterholt, Neddersassen. De Oort liggt op de Oosterholter Geest. Dat Water ut dat Rebeed flütt över Gravens na’n Giehler Beek hen af. De Naveröörd sünd Schrum in’n Noorden, Hambargen un Heißenbuttel in’n Noordoosten, Heilsdorp un Spreddig in’n Oosten, Olenbüttel un Ströh in’n Süüdoosten, Freißenbüttel in’n Süden, Elm, Hülsbarg un Büttel in’n Süüdwesten, Vörwohl in’n Westen un Ohlenst un Biloh in’n Noordwesten. De Oort weer fröher in’n Kreis Oosterholt, de 1932 mit’n Kreis Blomendal to’n ne’en un gröttern Kreis Oosterholt tohoopgahn is. De Oort hett al jümmer to de Gemeen Hambargen mit tohöört, de an’n 1. April 1937 düüdlich grötter worrn is un de ne’e Gemeen Hambargen billt hett. Kiebitzsegen is evangeelsch-luthersch präägt un höört to dat Kaspel von de Cosmae-un-Damiani-Kark in Hambargen. För de Kathoolschen is de Hillige-Familie-Kark in Oosterholt-Scharmbeek tostännig. För Kiebitzsegen is de freewillige Füürwehr Hambargen mit tostännig. Twüschen Olenbüttel un Kiebitzsegen harr fröher dat Ünnernehmen Kaffee Hag en Warksgelänn. Op dat Gelänn steiht nu op 22 Hektar en Solarpark von de Sybac Solar GmbH, de mit 40.500 Module en Leistung von 9,6 MWp tüügt. De Solarpark hett 12,5 Milljonen Euro köst un
De Adephaga sünd, na de Polyphaga, de tweet gröttste Unnerornen mank de Kävers (Coleoptera). To düsse Gruppen höört bi 34.000 Aarden in 11 Familien. Dree vun düsse Familien leevt an’e Eer un de annern acht leevt in’t Water oder an dat Water. Bi de meisten Aarden leevt de Imagines just so, as de Budden as Rövers. Twee Familien sünd eerst in de Johre 2002 un 2005 beschreven wurrn. Dor hannelt sik dat um de Aspidytidae un de Meruidae bi. An de Unnerornen ehre Monophylie gifft dat keen Twiefel. Toeerst is annahmen wurrn, datt sik dat bi de Adephaga um en Sustergruppen vun de Myxophaga un Polyphaga hannelt, man hüdigendags warrt annahmen, de Adephaga sünd neeger mit de Polyphaga verwandt. Wie sik dat mit de Verwandschop binnen de Adephaga verhollt, is noch nich heel un deel klaar. Unklaar is u. a., wo de Waterpedders (Haliplidae) binnen de Adephaga staht. Morpholoogsche Kennteken hefft dat just so wenig klaarstellen konnt, as molekulargeneetsche Unnersökens. To de Unnerornen höört düsse Familien: Dreihkävers (Gyrinidae) Latreille, 1810 Waterpedders (Haliplidae) Aubé, 1836 Trachypachidae C. G. Thomson, 1860 Meruidae Spangler & Steiner, 2005 Water-Dükerkävers (Noteridae) C. G. Thomson, 1860 Forellenbeekkävers (Amphizoidae) LeConte, 1853 Aspidytidae Ribera et al., 2002 Krieschkävers
Löper betekent en Minsch, de löppt, to’n Bispeel bi welke Sportoorden, Löper, en Figur in’t Schachspeel, Löper, en ehmalgen Positschoon bi’d Football, Löper, en Utdruck för junge Swien. Löper is de Familiennaam von Eugen Friedrich Löper (1801–1865), düütschen Politiker, Hella Dunger-Löper (* 1951), düütsche Politikerin. Kiek ok bi: Loeper. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hambargen (hoochdüütsch Hambergen) is en Dörp in de Gemeen Hambargen (Samtgemeen Hambargen) in’n Landkreis Oosterholt, Neddersassen. To Hambargen höört von öllers ok de lüttjeren Öörd Bullwinkel, Schrum un Kiebitzsegen mit to. De Oort liggt op de Oosterholter Geest. Dat Water ut dat Rebeed flütt in’n Westen un Noorden över Gravens na’n Giehler Beek un in’n Oosten na de Beek un wieder in de Hamm. In’n Noordoosten liggt dat Naturschuulrebeed Heilsmoor. De Naveröörd sünd Lübbs un Bullwinkel in’n Noorden, Paddewisch un Wallhöben in’n Noordoosten, Heißenbuttel mit Neenkroog in’n Oosten, Heilsdorp in’n Süüdoosten, Spreddig un Ströh in’n Süden, Olenbüttel, Kiebitzsegen un Vörwohl in’n Süüdwesten, Ohlenst un Schrum in’n Westen un Bilohm Bremerhorn un Wohlthöben in’n Noordwesten. Hambargen kummt 1056 toeerst in de Oorkunnen vör. Dat weer en lütt Good in’n Besitt von de Arzbischöp von Bremen. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hambargen in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hambargen in’n Kanton Oosterholt. De Oort hett vör 1885 to de Vaagdie Hambargen von dat Amt Oosterholt tohöört. Na 1885 weer dat in’n Kreis Oosterholt, de 1932
Frankenburg betekent Frankenburg am Hausruck, Marktgemeen in’n Bezirk Vöcklabruck, Oberösterreich, Öösterriek, Frankenburg, Borg in Aken, Noordrhien-Westfalen, Frankenburg, Borg bi Bad Frankenhausen, Döringen, Frankenburg, fröhere Borg bi Sélestat-Neubois in dat Département Bas-Rhin, Frankriek, Frankenburg, fröhere Borg bi Frankenburg am Hausruck, Oberösterreich, Öösterriek, Frankenburg, fröhere Borg bi Bohlingen in de Gemeen Singen, Landkreis Konstanz, Baden-Württemberg, Frankenburg, fröhere Borg in’n Landkreis Südliche Weinstraße in Rhienland-Palz. Dat is ok de hoochdüütsche Naam von Frankenborg, Oort in de Gemeen Leendaal in’n Landkreis Oosterholt, Neddersassen. Frankenburg is de Familiennaam von Hans von Khevenhüller-Frankenburg (1538–1606), kaiserlichen Gesandten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Polyphaga sünd, neven de Archostemata, Myxophaga un Adephaga en Unnerornen mank de Kävers (Coleoptera). Dor höört mehr as 320.000 Aarden in 151 Familien to. Dat is mit Afstand de gröttste Deel vun all Kävers. Toeerst beschreven wurrn is se vun Carlo Emery in’t Johr 1886. De Polyphaga weert hüdigendags updeelt in fiev Deelornens mit 16 Böverfamilien: Staphyliniformia Hydrophiloidea, dormank de Spegelkävers (Histeridae) mit bi 3.800 Aarden un de Waterkävers (Hydrophilidae) mit bi 2.800 Aarden. Staphylinoidea, dormank de Kortflunkenkävers (Staphylinidae) mit bi 48.000 Aarden un de Iemeckenkävers (Scydmaeninae) mit bi 4.500 Aarden. Scarabaeiformia Scarabaeoidea, dormank de Schietkleiers (Geotrupidae) mit bi 150 Aarden, de Eckerbullen (Lucanidae) mit bi 1.300 Aarden un de Scarabäuskävers (Scarabaeidae) mit bi 27.000 Aarden, dormank de Hillge Scarabäus, de Maikävers (Melolontha) un de Rosenkävers (Cetoniinae) mit bi 3.000 Aarden. Elateriformia Scirtoidea Dascilloidea Buprestoidea Byrrhoidea Elateroidea Derodontiformia Derodontoidea Bostrichiformia Bostrichoidea, dormank de Speckkävers (Dermestidae) mit bi 1.300 Aarden, de Bohrkävers (Bostrichidae) un de Gnaagkävers oder Holtwörmer (Ptinidae) mit bi 1.500 Aarden. Cucujiformia Lymexyloidea Cleroidea Cucujoidea, dormank de Sünnenküken (Coccinellidae) Tenebrionoidea Chrysomeloidea, dormank de Blattkävers, dormank de Kartuffelkäver, un de Buckkävers (Cerambycidae) Curculionoidea, dormank de Snutenkävers (Curculionidae) mit 40.000 bit 60.000 Aarden un de Barkenkävers (Scolytinae) mit bi 4.000
Buer betekent en Minsch, de in de Bueree arbeidt, Buer, en Figur in’t Schachspeel, Buer, Stadtdeel vun Gelsenkiärken. Buer is de Familiennaam von Jürgen van Buer (* 1949), düütschen Weertschopspädagoog, Wilhelm Meyer-Buer (1911–1997), düütschen Wedderständler un Politiker. Kiek ok bi: Boer, Buhr, Bur. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Frankenborg (hoochdüütsch Frankenburg) is en Oort in de Gemeen Leendaal in’n Landkreis Oosterholt, Neddersassen. De Oort liggt in dat siede Land an de Wümm un an dat Düvelsmoor. De Oort liggt op en lüttje Geestinsel in düsse Landschop. Dat Water ut dat Rebeed flütt över dat Karkenfleet un de Ole Worp na de Wümm un Hamm. Ok de Semkenfohrtkanaal löppt nich wied von Frankenborg langs. In’n Süüdwesten liggt dat Naturschuulrebeed Truper Blänken. De Naveröörd sünd Worpheim un Westerweed in’n Noorden, Lüninghusen, Lüningsee un Worphusen in’n Noordoosten, Lüttmoor un Kloostermoor in’n Oosten, Trupermoor un Falkenbarg in’n Süüdoosten, Moorhusen, Leendaal un Feldhusen in’n Süden, Gehrden un Höög in’n Süüdwesten un Öberenn, Wührn un Millbüern in’n Noordwesten. Frankenborg hett fröher Törfmoor heten. Eerst 1921 hett de Gemeen ehren Naam ännert. Dat weer von wegen dat in de Tied von Korl den Groten siene Sassenkriege bi de Höög en Borg von de Franken bestahn hebben schall. De süden Deel von dat Dörp Törfmoor is dorüm al vörher Frankenborg nöömt worrn un 1921 is düsse Naam ok de offizielle Naam von de Gemeen worrn. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Törfmoor in’n Kanton Leendaal
Törfmoor betekent Törfmoor, en Moor, dat Törf aflagert, Törfmoor, bet 1921 Naam von’n Oort Frankenborg in de Gemeen Leendaal in’n Landkreis Oosterholt, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lüningsee (hoochdüütsch Lüningsee) is en Oort in de Gemeen Leendaal in’n Landkreis Oosterholt, Neddersassen. De Oort liggt in dat Düvelsmoor. Dat Water ut dat Rebeed flütt över Gravens na de Semkenfohrt hen af. In’n Westen liggt dat Naturschuulrebeed Westen Half von dat Lange Moor. De Naveröörd sünd Süüdweed un Westerweed in’n Noorden, Lüninghusen in’n Noordoosten, Worphusen in’n Oosten, Kloostermoor un Lüttmoor in’n Süden, Frankenborg un Öberenn in’n Süüdwesten un Worpheim in’n Noordwesten. Lüningsee is 1763 as findörpsche Moorkolonie in dat Düvelsmoor anleggt worrn. De Naam von’n Oort kummt von en See, den dat to de Tied in dat Düvelsmoor geven hett. De See is later verswunnen, as dat Moor dröögleggt worrn is. In’n Eersten Weltkrieg sünd dree Soldaten ut Lüningsee fullen oder vermisst. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wörphusen in’n Kanton Leendaal höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Leendaal in’n Kanton Leendaal. De Oort hett vör 1885 to de Vaagdie Truup in dat Amt Leendaal tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.